**HANKEDOKUMENDID**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva riigihanke tulemusena sõlmitakse töövõtuleping, nimetatakse Töövõtjaks.

1. **HANKE OBJEKT**

Valga linnas Jaama pst 12 kinnistul (katastritunnus 77901:001:0145) asuva Valga Jaamahoone ootesaali põranda rekonstrueerimine. Hoone on Muinsuskaitse all olles kantud ehitismälestiste riiklikku registrisse nr 30431. Antud tööde teostajal peab olema muinsuskaitse valdkonnas tegutsemiseks leping pädeva isikuga või ta peab olema füüsilisest isikust ettevõtjana ise pädev isik.

|  |  |
| --- | --- |
| Objekt/aadress | Tehnilised näitajad |
| Valga Raudteejaam  Jaama pst 12 (katastritunnus 85401:007:0730), Valga linn, Valga vald, Valga maakond | Ehitisregistri kood 111023876  Ehitusaasta: 1949  Kasutusotstarve: 12413 Raudteejaama hoone  Suletud netopind: 1 882,1 m² |

**3. TÖÖDE ALUSDOKUMENDID**

Tööde alusdokumendid on:

**3.1**. Käesolev tehniline kirjeldus.

**3.2.** Valga Jaamahoone I korruse plaan ootesaali kohta, punasega märgitud ruum, kus põranda rekonstrueerimistööd on kavandatud, lisa 1.

**3.3.** Fotod rekonstrueeritavast põrandast, lisa 2.

3.4.

Juhul, kui esinevad vastuolud sama prioriteetsuse astmega dokumentide vahel, lähtutakse dokumendist, milles on sätestatud rangem nõue. Kõrgema prioriteetsusega dokument muudab madalama prioriteetsusega dokumendis sätestatud tingimusi ainult sellisel juhul, kui selline muudatus on kõrgema prioriteetsusega dokumendis otseselt sätestatud. Tööde teostamisel tuleb lähtuda hankedokumentidest, kui tervikust. Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Tööde teostamisel tuleb järgida kõiki kehtivaid õigusakte, standardeid, tehnilisi norme ja

kvaliteedinõudeid.

**4. TELLIJA EESMÄRK**

**Käesoleva hanke eesmärgiks on ehitustööde peatöövõtu hankelepingu sõlmimine. Hankija põhieesmärgiks on tähtaegselt ja optimaalsete kuludega teostada hoone ootesaali põranda rekonstrueerimise ehitustööd.**

Eesmärgiks on tähtaegselt ja optimaalsete kuludega rekonstrueerida Valga Jaamahoone ootesaali põrand (vt joonis - I korruse plaan). Teostatud tööd peavad vastama kehtestatud nõuetele, olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad. Sealhulgas:

**4.1.** ruumi küttesüsteem peab vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**4.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama ruumide funktsionaalsusele, kehtestatud nõuetele ja olema sobilikud ning arvestama ruumide eripäradega;

**4.3.** kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad; **4.4.** kõik väljaehitatud tehnosüsteemid peavad toimima hoone ja ruumi kasutamise seisukohast kõige ökonoomsemal viisil;

**4.5.** tööd peavad olema teostatud (ka materjalide transport) selliselt, et välistada tolmu sattumist varjatud kohtadesse, tehnosüsteemidesse, ventilatsiooni torustikku, kütteradiaatoritesse, valgustitesse jne;

**4.6**. tööd peavad vastama Heale Ehitustavale.

**4.7.** teostatud tööd peavad vastama kehtivatele tuleohutusnõuetele.

**5. TÖÖDE KIRJELDUS**

**Järgnev tööde kirjeldus on koostatud eesmärgiga teavitada Töövõtjat töö mahtude ja tingimuste osas, millele Tellija osutab erilist tähelepanu. Järgnev loetelu ei ole täielik. Töömahu määramisel tuleb lähtuda Lähtedokumentatsioonist ja selle lisadest kui tervikust.**

**5.1.** Üldosa

**5.1.1.** Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal.

**5.1.2.** Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea;

**5.1.3.** Kõik konstruktsioonid ja tehnosüsteemid tuleb ehitada nii, et oleks tagatud juurdepääs (nii igapäevase kui korralise) hoolduse teostamiseks tavapäraste vahenditega.

**5.2.** Töövõtu mahtu kuulub:

**5.2.1. Ettevalmistustööd:**

* mööbli kolimine ajutisse paika, eelnevalt kokkulepitud kohta maja siseselt;
* ehitustööde lõppedes mööbli tagasi toomine samasse asukohta, töövalmidusse seadmine;
* vajadusel tööjooniste koostamine.

**5.2.2**. **Ehitustööd**:

Jaamahoone ootesaali põrandal on betoonplaadid marmormosaiigiga, mille kogupaksus on 6 cm ning marmormosaiigi kihi paksus ~3 cm läbimõõt. Plaatide eemaldamisel ja juba tänaseks katkised plaadid tuleb tööde käigus korda teha ja puuduolevad plaadid asendada samaväärsetena.

1) olemasolevate plaatide ja liistude eemaldamine kogu põrandalt nii, et need säiliksid tervetena;

2) plaadid nummerdada ja ladustada, kuna need on vaja paigaldada pärast uuesti põrandale samadesse kohtadesse tagasi;

3) eemaldada ja käidelda vastavalt nõuetele kivistunud lubja-liiva segukiht, räbu, süsi, killustik, huumus vms (NB! neid ei tohi kasutada põrandaaluses tagasitäites);

4) põranda täiteks lisada liivapinnas, mis on vajalik tasandada ja tihendada kihi tihenduspaksusele vastava kaaluga plaatvibraatoriga;

5) kogu põranda ulatuses paigaldada soojustus (XPS 200mm) ja valada armeeritud betoonikiht;

7) vesipõrandaküttesüsteemi paigaldus (olemasolevad radiaatorid jäävad alles);

8) paigaldada tagasi olemasolevad põrandaplaadid, nende korrastamiseks ja omavaheliste vuukide täiteks kasutada samu viise ja materjale, mida on eelnevalt/varasemalt kasutatud (tsementmört), puuduolevad plaadid asendada samaväärsetega;

9) põrandaliistud taastada ja paigaldada tagasi;

10) taastamis- ja koristustööd.

Soojustamiseks ja põrandakütte paigaldamiseks aluspõhja ettevalmistamisel tuleb järgida tootja poolseid juhiseid. Aluspõhi peab olema vastupidav ja tagama saali põrandale plaatide paigaldamise ja sihtotstarbelise kasutamise. Põrandaplaadid vajavad paigaldamiseks siledat, lamedat ja veekindlat alust.

**6. MUUD KAASNEVAD TÖÖD/TOIMINGUD JA KULUD**

6.1. Töövõtja fikseerib ehituseelse olukorra (fotod) .

6.2. Õigusaktidest tulenevad kohustused, sh:

6.2.1. ehituse tehnilise dokumentatsiooni pidamine.

6.3. Ehitusplatsi (töömaa) korraldamine tööde läbiviimiseks:

6.3.1. prahi ja jäätmete ära vedu, sealhulgas tuleb arvestada ka sellise prahi ära veoga, mis on jäetud ehitusobjektile utiliseerimiseks.

6.4. Töömaal tolmu leviku tõkestamine toimub selle kokku kogumise teel.

6.5. Vajalike tagatiste (garantiikirjad) esitamine.

6.6. Nõutud garantiid on loetletud hankedokumentidele lisatud töövõtulepingus.

**7. Lõppkoristus**

Ehitusjärgne süvakoristus tagamaks ehitustolmu täieliku kõrvaldamise ka varjatud kohtades nagu kütteradiaatorid, liistude pealsed jne.

**8. NÕUDED HINNAPAKKUMISE VOMISTAMISELE JA MUUD TINGIMUSED**

**8.1.** Ehitutööde aeg: neli kuud peale lepingu allkirjastamist poolte poolt.

**8.2.** Hinnapakkumine vormistada asutusele Valga Vallavalitsus.

**8.3.** Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.

**8.4.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**8.5.** Lõpphind peab sisaldama hinda koos käibemaksuga.

**8.6.** Hankija võib pidada pakkujatega läbirääkimisi hinna vähendamise eesmärgil.

**8.7.** Hankijal on õigus kõik pakkumused tagasi lükata, kui need ületavad hankija rahalised võimalused.

**8.8.** Pakkumus on jõus 60 päeva alates pakkumuste esitamise tähtpäevast.

**8.9.** Hankija jätab endale õiguse tellida pakkumuses küsitud artikleid osaliselt.

**8.10.** Hinnapakkumiste esitamise tähtaeg on 02.12.2020 kl 12.00 e-posti aadressile hanked@valga.ee

Küsimuste või täpsustuste korral võtke palun ühendust (kontaktisik) Urmas Möldre urmas.moldre@valga.ee tel 5348 7880.

**9. Lisad**

Tehnilise kirjelduse lisa 1, lisa 2, lisa 3.